**ผู้สำเร็จราชการเบลีซ** (อังกฤษ: governor-general of Belize) เป็นผู้แทนอุปราชของพระมหากษัตริย์เบลีซ ซึ่งปัจจุบันคือ สมเด็จพระเจ้าชาลส์ที่ 3 ในประเทศเบลีซผู้สำเร็จราชการจะได้รับการแต่งตั้งจากพระมหากษัตริย์ตามคำแนะนำของนายกรัฐมนตรีเบลีซ มีหน้าที่ในการแต่งตั้งรัฐมนตรี ผู้พิพากษา และเอกอัครราชทูต พระราชทานพระบรมราชานุญาตให้ออกกฎหมายโดยรัฐสภา และออกหนังสือเลือกตั้ง

โดยทั่วไป ผู้สำเร็จราชการจะปฏิบัติตามแบบแผนของระบบเวสต์มินสเตอร์ ต้องรักษาความเป็นกลางทางการเมือง และต้องปฏิบัติตามคำแนะนำของนายกรัฐมนตรีเท่านั้น ผู้สำเร็จราชการยังมีบทบาทด้านพิธีการ เช่น จัดงานที่บ้านพักอย่างเป็นทางการบ้านเบลีซในกรุงเบลโมแพน และให้เกียรติแก่บุคคลและกลุ่มที่มีส่วนช่วยเหลือชุมชนของตน เมื่อเดินทางไปต่างประเทศ ผู้สำเร็จราชการจะถูกมองว่าเป็นตัวแทนของประเทศเบลีซและพระมหากษัตริย์เบลีซ

ผู้สำเร็จราชการจะได้รับการแต่งตั้งโดยมีวาระการดำรงตำแหน่ง 7 ปี ผู้สำเร็จราชการคนปัจจุบันคือ เดมฟรอยลา ซาลาม ตั้งแต่วันที่ 27 พฤษภาคม ค.ศ. 2021

ตำแหน่งผู้สำเร็จราชการเบลีซก่อตั้งขึ้นเมื่อวันที่ 21 กันยายน ค.ศ. 1981 หลังจากประเทศเบลีซได้รับเอกราชจากสหราชอาณาจักรในฐานะรัฐอธิปไตยและระบอบกษัตริย์ที่เป็นอิสระตามรัฐธรรมนูญ ตั้งแต่นั้นมา มีบุคคล 3 คนที่ได้ดำรงตำแหน่งนี้

การเข้ารับตำแหน่ง
-----------------

ผู้สำเร็จราชการจะได้รับการแต่งตั้งอย่างเป็นทางการจากพระมหากษัตริย์แห่งเบลีซ เมื่อใดที่จะมีการแต่งผู้สำเร็จราชการคนใหม่ นายกรัฐมนตรีคนปัจจุบันเสนอชื่อต่อพระมหากษัตริย์ ซึ่งโดยอนุสัญญายังไงก็จะต้องยอมรับคำแนะนำนั้น ในพิธีการแต่งตั้งผู้สำเร็จราชการคนใหม่จะเข้าพิธีสาบานตนแล้วจึงจะเข้ารับตำแหน่ง โดยคำสาบานเหล่านี้จะถูกเรียบเรียงและดำเนินการโดยหัวหน้าผู้พิพากษาแห่งเบลีซ

บทบาท
-----

อำนาจและบทบาทของผู้สำเร็จราชการได้รับมาจากรัฐธรรมนูญแห่งเบลีซบทที่ 4 มาตรา 30 ถึง 35 และกำหนดบทบัญญัติบางประการเกี่ยวกับผู้สำเร็จราชการ

 
> *ฉันตั้งใจที่จะทำหน้าที่ตามรัฐธรรมนูญนี้ด้วยความขยันหมั่นเพียรเคร่งครัด ข้าพเจ้ายังหวังว่าเวลาจะเอื้ออำนวยให้ข้าพเจ้าทำหน้าที่มากกว่าหน้าที่ตามรัฐธรรมนูญ นี่คือสถาบันที่มีวัฒนธรรมเป็นของตนเอง เช่นเดียวกับสถาบันอื่น ๆ*
> 
> — เดมฟรอยลา ซาลาม ผู้สำเร็จราชการ, ค.ศ. 2021

### บทบาทตามรัฐธรรมนูญ

ผู้สำเร็จราชการมีหน้าที่รับผิดชอบในการยุบสภาและออกคำสั่งให้มีการเลือกตั้งใหม่ หลังการเลือกตั้ง ผู้สำเร็จราชการจะขอให้หัวหน้าพรรคการเมืองที่ได้รับการสนับสนุนจากเสียงข้างมากในรัฐสภาจัดตั้งรัฐบาลอย่างเป็นทางการ ผู้สำเร็จราชการจะเป็นผู้แต่งตั้งนายกรัฐมนตรีและแต่งตั้งรัฐมนตรีอื่น ๆ หลังการเลือกตั้ง

นายกรัฐมนตรีจะต้องแจ้งให้ผู้สำเร็จราชการทราบอย่างครบถ้วนเกี่ยวกับการปฏิบัติทั่วไปของรัฐบาลเบลีซและให้ข้อมูลดังกล่าวแก่ข้าหลวงใหญ่ตามที่ผู้สำเร็จราชการร้องขอในเรื่องใด ๆ ที่เกี่ยวข้องกับรัฐบาลเบลีซ

ผู้สำเร็จราชการ ในนามของพระมหากษัตริย์จะพระราชทานพระบรมราชานุญาตต่อกฎหมายที่ผ่านโดยสมัชชาแห่งชาติเบลีซ

ผู้สำเร็จราชการจะต้องปฏิบัติตามคำแนะนำของรัฐมนตรีในรัฐบาล ออกระเบียบ ประกาศตามกฎหมายที่มีอยู่ แต่งตั้งผู้พิพากษา เอกอัครราชทูตและข้าหลวงใหญ่ในต่างประเทศ และข้าราชการระดับสูงอื่น ๆ

ผู้สำเร็จราชการมีหน้าที่รับผิดชอบในการออกพระราชกรรมาธิการไต่สวน และเรื่องอื่น ๆ ตามที่กฎหมายเฉพาะกำหนดไว้ และมอบอำนาจการตัดสินใจด้านการบริหารอื่น ๆ มากมายโดยรัฐมนตรี เช่น การอนุมัติสนธิสัญญากับรัฐบาลต่างประเทศ

ในบางกรณี ผู้สำเร็จราชการอาจใช้สิทธิโดยไม่จำเป็นต้องมีหรือขัดแย้งกับคำแนะนำของรัฐมนตรีได้ เหล่านี้เรียกว่าอำนาจสำรองและรวมถึง:

* แต่งตั้งนายกรัฐมนตรี หากการเลือกตั้งส่งผลให้ 'สภาแขวน'
* ถอดถอนนายกรัฐมนตรี หลังนายกฯ เสียความเชื่อมั่นในรัฐสภา
* ถอดถอนรัฐมนตรีที่ปฏิบัติหน้าที่โดยมิชอบด้วยกฎหมาย
* ไม่ยอมยุบสภาแม้นายกรัฐมนตรีจะร้องขอ

### บทบาทพิธีการ

ผู้สำเร็จราชการ ฟรอยลา ซาลาม กับ ไลลา โมเสส-โอเนส อุปทูตสหรัฐฯ ในปี ค.ศ. 2021ผู้สำเร็จราชการ เซอร์ โคลวิลล์ ยัง กับประธานาธิบดี ไช่ อิงเหวิน แห่งไต้หวัน ค.ศ. 2018
หน้าที่พิธีการของผู้สำเร็จราชการ ได้แก่ การเปิดการประชุมรัฐสภาครั้งใหม่โดยการกล่าวสุนทรพจน์จากบัลลังก์ การต้อนรับประมุขแห่งรัฐที่มาเยือน และการรับตราตั้งของนักการทูตต่างประเทศ

ผู้สำเร็จราชการเข้าร่วมขบวนพาเหรดทางทหารและโอกาสพิเศษ และมอบสีและเครื่องราชอิสริยาภรณ์อื่น ๆ แก่หน่วยงานของกองกำลังป้องกันเบลีซและกองกำลังตำรวจ

ผู้สำเร็จราชการยังมอบเกียรติบัตรแก่บุคคลในการให้บริการที่โดดเด่นแก่ชุมชนหรือสำหรับการกระทำที่กล้าหาญ

สิทธิพิเศษ
----------

### ค่าตอบแทน

พระราชบัญญัติผู้สำเร็จราชการ (เงื่อนไขการให้บริการ) ปี ค.ศ. 1989 กำหนดเงินเดือน เงินบำนาญ และสิทธิ์อื่น ๆ ของผู้สำเร็จราชการ ซึ่งพระราชบัญญัติดังกล่าวได้รับการแก้ไขในปี ค.ศ. 2021 เพื่อกำหนดวาระการดำรงตำแหน่ง 7 ปี และเพิ่มเงินเดือนผู้สำเร็จราชการเป็น 75,000 ดอลลาร์เบลีซ นี่เป็นการขึ้นเงินเดือนครั้งแรกนับตั้งแต่ปี ค.ศ. 1989

### สัญลักษณ์

ธงผู้สำเร็จราชการเบลีซ
ธงผู้สำเร็จราชการมีลักษณะเป็นรูปสิงโตลอดอยู่บนยอดมงกุฎของเซนต์เอ็ดเวิร์ด โดยมีคำว่า "เบลีซ" เขียนอยู่บนม้วนกระดาษด้านล่าง และมีพื้นธงเป็นสีน้ำเงิน โดยเครื่องบินที่มีการประดับธงนี้หากบินไปตามอาคารและสถานที่อื่น ๆ ในเบลีซจะสามารถรู้ได้ว่าเป็นเครื่องบินของผู้สำเร็จราชการ

คำถวายพระพรรอง - ประกอบด้วยท่อนแรกของ "God Save the King" ตามด้วยการขับร้องของเพลงชาติเบลีซ "Land of the Free" - ใช้เพื่อต้อนรับผู้สำเร็จราชการเมื่อมาถึงและทำหน้าที่เป็นดั่งสัญลักษณ์ของผู้สำเร็จราชการ โดยจะพบเห็นได้จากพิธีการสำคัญเป็นส่วนใหญ่

### ที่พักอาศัย

ผู้สำเร็จราชการพำนักอยู่ที่ทำเนียบรัฐบาลเบลีซจนถึงปี ค.ศ. 1984 แม้ว่าเมืองหลวงจะย้ายไปเบลโมแพนตั้งแต่ปี ค.ศ. 1970 ซึ่งต่อมาในปี ค.ศ. 1984 ผู้สำเร็จราชการจึงได้ย้ายไปที่เบลีซเฮาส์ในเบลโมแพน ซึ่งเดิมเคยเป็นที่พำนักของข้าหลวงใหญ่อังกฤษ ตั้งอยู่บนถนนวงแหวนเหนือและเมลฮาโด ขบวนพาเหรด

รายชื่อผู้สำเร็จราชการเบลีซ
---------------------------

ต่อไปนี้เป็นรายชื่อบุคคลที่ดำรงตำแหน่งผู้สำเร็จราชการเบลีซตั้งแต่ได้รับเอกราชในปี ค.ศ. 1981 ถึงปัจจุบัน

  หมายถึงรักษาการผู้สำเร็จราชการ

| ลำดับ | รูปภาพ | ชื่อ(เกิด–เสียชีวิต) | ดำรงตำแหน่ง | พระมหากษัตริย์(รัชกาล) |
| --- | --- | --- | --- | --- |
| เข้ารับตำแหน่ง | ออกจากตำแหน่ง | ระยะเวลา |
| 1 |  | เดมเอลมิรา มินิตา กอร์ดอน(ค.ศ. 1930–2021) | 21 กันยายน ค.ศ. 1981 | 17 พฤศจิกายน ค.ศ. 1993 | 12 ปี 57 วัน | **สมเด็จพระราชินีนาถเอลิซาเบธที่ 2**(ค.ศ. 1981–2022) |
| 2 |  | เซอร์โคลวิลล์ ยัง(เกิด ค.ศ. 1932) | 17 พฤศจิกายน ค.ศ. 1993 | 30 เมษายน ค.ศ. 2021 | 27 ปี 164 วัน |
|
| – |  | สจวร์ต เลสลี(ไม่ปรากฏ)รักษาการผู้สำเร็จราชการ | 30 เมษายน ค.ศ. 2021 | 27 พฤษภาคม ค.ศ. 2021 | 0 ปี 27 วัน |
| 3 |  | เดมฟรอยลา ซาลาม(ไม่ปรากฏ) | 27 พฤษภาคม ค.ศ. 2021 | *อยู่ในวาระ* | 2 ปี 311 วัน+ |  |
| **สมเด็จพระเจ้าชาลส์ที่ 3**(ค.ศ. 2022–ปัจจุบัน) |

อ้างอิง
-------

1. 1 2 3  "Part IV: The Governor-General". คลังข้อมูลเก่าเก็บจากแหล่งเดิมเมื่อ 2023-05-05. สืบค้นเมื่อ 2023-05-06.
2. ↑  "Froyla T'zalam Installed as Governor General". *Channel5Belize*. 27 May 2021.
3. ↑  "Part V: The Executive". คลังข้อมูลเก่าเก็บจากแหล่งเดิมเมื่อ 2021-12-23. สืบค้นเมื่อ 2023-05-06.
4. ↑  "Part VI: The Legislature". คลังข้อมูลเก่าเก็บจากแหล่งเดิมเมื่อ 2022-09-22. สืบค้นเมื่อ 2023-05-06.
5. ↑  "Part VII: The Judiciary". คลังข้อมูลเก่าเก็บจากแหล่งเดิมเมื่อ 2022-10-06. สืบค้นเมื่อ 2023-05-06.
6. ↑  "GOVERNOR-GENERAL (CONDITIONS OF SERVICE) ACT" (PDF). Belize Legal Information Network. 31 December 2000. คลังข้อมูลเก่าเก็บจากแหล่งเดิม (PDF)เมื่อ 2021-08-20. สืบค้นเมื่อ 23 December 2021.
7. ↑  "Governor-General to get higher salary, health insurance, pension: 'It's just the decent thing to do'". Breaking Belize News. 5 July 2021. สืบค้นเมื่อ 23 December 2021.
8. ↑  "GOVERNOR-GENERAL (CONDITIONS OF SERVICE) (AMENDMENT) BILL, 2021" (PDF). National Assembly of Belize. สืบค้นเมื่อ 23 December 2021.
9. ↑  "PSU asks GG to defer salary increase". Amandala. 24 July 2021. สืบค้นเมื่อ 23 December 2021.
10. ↑  "New Governor-General takes office: 'I will build bridges'". *Breaking Belize News*. 27 May 2021.
11. ↑  issues, North Ring Road/Melhado ParadePO Box 91 Belmopan Belize General enquiries +501 822 2146/2147/2717/2981 Use our contact form for consular enquiries:www gov uk/contact-consulate-belmopanFor enquiries that are not about consular; Noon, 8:00am to; Access, 1:00pm to 4:00pmFri: 0800-1400Consular section opening hours:Monday to Thursday: 09:00 to 11:00Fridays: Closed; Times, Opening. "British High Commission Belmopan - GOV.UK". *www.gov.uk*.

| * ด
* ค
* ก
ผู้แทนพระมหากษัตริย์ในประเทศเครือจักรภพ |
| --- |
| ปัจจุบัน | 
* แอนติกาและบาร์บูดา
* ออสเตรเลีย
* บาฮามาส
* เบลีซ
* แคนาดา
* กรีเนดา
* จาเมกา
* นิวซีแลนด์
* ปาปัวนิวกินี
* เซนต์คิตส์และเนวิส
* เซนต์ลูเชีย
* เซนต์วินเซนต์และเกรนาดีนส์
* หมู่เกาะโซโลมอน
* ตูวาลู

 |
| อดีต | 
* บาร์เบโดส
* ซีลอน (ศรีลังกา)
* ฟีจี
* แกมเบีย
* กานา
* กายอานา
* อินเดีย
* เสรีรัฐไอร์แลนด์ (ไอร์แลนด์)
* เคนยา
* มาลาวี
* มอลตา
* มอริเชียส
* ไนจีเรีย
* ปากีสถาน
* เซียร์ราลีโอน
* แอฟริกาใต้
* แทนกันยีกา (แทนซาเนีย)
* ตรินิแดดและโตเบโก
* ยูกันดา

 |
| อาณานิคมอื่น ๆ ในอดีตที่มีความคล้ายคลึง | 
* รวันดา-บุรุนดี
* เสรีรัฐคองโกและเบลเจียนคองโก
* อินโดจีนของฝรั่งเศส
* นูแวลฟร็องส์
* แอลจีเรีย
* แอฟริกาศูนย์สูตรของฝรั่งเศส
* แอฟริกาตะวันตกของฝรั่งเศส
* หมู่เกาะอินเดียตะวันออกของเนเธอร์แลนด์
* กูราเซา
* อินเดียของโปรตุเกส
* บราซิล
* แองโกลาของโปรตุเกส
* โมซัมบิก
* เกาหลี
* ไต้หวัน
* อิตาเลียนลิเบีย
* แอฟริกาตะวันออกของอิตาลี
* ฟิลิปปินส์
* ฟินแลนด์

 |